เนื่องจากเมื่อเดือนพฤษภาคมที่ผ่านมาดิฉันตกรถ ก้นกระแทกพื้น และปวดบริเวณก้นกบ แต่ได้ทำการอบสมุนไพรและฉีดยาไปแล้ว แต่ประจำเดือนของเดือนพฤษภาคม มีสีออกน้ำตาล และรู้สึกเหมือนปรจำเดือนจะมาน้อยกว่าทุกเดือน ปวดท้องน้อยมากกว่าทุกเดือน และเลือดมีกลิ่นเหม็นๆอับๆ ไม่มีกลิ่นของเลือดสดเลยค่ะ การตกรถมีส่วนทำให้ประจำเดือนเป็นสีน้ำตาลหรือไม่คะ
สวัสดีค่ะ ประจำเดือนมาน้อยอาจเกิดจาก-ความเครียด ความกังวล-น้ำหนักตัวที่มากหรือน้อยจนเกินไป-มีโรคการอักเสบภายในอุ้งเชิงกราน เช่นท่อนำไข ปีกมดลูกอักเสบ-การตั้งครรภ์ ในกรณีเป็นเลือดล้างหน้าเด็ก คือเลือดที่เกิดตามหลังการปฏิสนธิ-มีถุงน้ำหลายใบในรังไข่-อยู่ในระหว่างการให้นมบุตร-เยื่อบุโพรงมดลูกเจริญผิดที่มีความเป็นไปได้หลายอย่างที่ทำให้ประจำเดือนมาน้อยค่ะ แต่ส่วนใหญ่ไม่สัมพันธ์โดยตรงกับอุบัติเหตุแนะนำพบสูตินรีแพทย์เพื่อตรวจเพิ่มเติม หากประจำเดือนมาน้อยและลักษณะผิดปกติ หากมีอาการปวดหน่วงท้องน้อย หรือปวดบริเวณที่กระแทกมากด้วย ก็ควรไปตรวจดูค่ะการดูแลตัวเองเบื้องต้น รับประทานยาแก้ปวด พักการใช้งานบริเวณก้น หลีกเลี่ยงการเกิดอุบัติเหตุซ้ำ ไม่สวนล้างช่องคลอด ใช้น้ำเปล่าสะอาดล้างภายนอกได้